summary: ملوں کی فوری بندش کا اعلان کیا جائے ممبران پاکستان ٹیکسٹائل ملز ایسوسی ایشن
text: لاہور کامرس رپورٹر گیس اور بجلی کے جاری بحران پر پاکستان ٹیکسٹائل ملز ایسوسی ایشن کے غیرمعمولی اجلاس میں گذشتہ روز ممبرز نے چیئرمین طارق محمود پر زور دیا ہے کہ فوری طور پر ٹیکسٹائل ملوں کو بند کرنے کی کال دیں ممبرز نے کہا کہ ملوں کی بندش کے پلان کے باعث پیداوار رک گئی ہے اور ورکرز کو نکالا جا رہا ہے انہوں نے مطالبہ کیا تھا کہ ملک بھر میں احتجاج کیا جائے اور مظاہرے کئے جائیں بینکوں کے قرضے ادا کرنے کے قابل نہیں ہیں اس لئے مشترکہ طور پر بینکوں کو قرضوں کی ادائیگی روکنے کا فیصلہ کیا جائے شرح سود میں کمی کی جائے بجلی کے فکس چارجز ایم ڈی ئی کو دسمبر 2008ء سے جون 2009ء تک کیلئے معاف کیا جائے سوئی ناردرن گیس پائپ لائنز کمپنی بلوں کی ادائیگی کیلئے 90دن کا وقت دے اس نے گیس سپلائی کیلئے اپنی ذمہ داری پوری نہیں کی انہوں نے کہا کہ پاکستان ٹیکسٹائل ملز ایسوسی ایشن کے چیئرمین سے مطالبہ کیا گیا تھا کہ وہ یہ معاملات ہنگامی بنیادوں پر حکومت سے حل کرائیں لیکن ایسا نہیں ہوا اس لئے چیئرمین اب ملک بھر میں ملوں کو بند کرنے کی کال دیں